ai4bharat/Pralekha huggingface dataset:
وزارتِ تعلیم
فروغ انسانی وسائل کی وزارت نے کووڈ-19 اور مستقبل کے چیلنجوں کے خلاف جنگ کے لئے ایک چیلنج ’’سمادھان‘‘ شروع کیا
’’سمادھان‘‘ چیلنج کے لئے درخواستیں جمع کرانے کی آخری تاریخ 14 اپریل 2020 ہے
نئی دہلی،7,- اپریل 2020/ فروغ انسانی وسائل کی وزارت کے اختراعی سیل اور آل انڈیا کونسل فار ٹکنیکل ایجوکیشن نے فوج اینڈ انوویشن کیورسٹ کے تعاون سے طلبا کی اختراعی صلاحیت ، ان کا امتحان لینے کے لئے ایک بڑا آن لائن چیلنج سمادھان شروع کیا ہے۔
اس چیلنج میں شرکت کرنےو الے طلبا کو کورونا وائرس عالمی وبا اسی طرح کے دیگر قدرتی آفات کے فوری حل کےلئے ایسی تدابیر کی تحقیق کرنی ہوگی اور انہیں تیار کرنا ہوگا جن کو سرکاری ایجنسیاں ،صحت خدمات ، اسپتال اور دیگر خدمات کے لئے دستیاب کرایا جاسکے۔ اس کے علاوہ ’’سمادھان‘‘ چیلنج کے ذریعہ شہریوں میں بیداری پھیلانے ، انہیں تحریک دینے کا بھی کام کیا جائے گا تاکہ وہ کسی بھی بحران کو روکنے کے لئے کسی بھی چیلنج کا سامنا کرسکیں اور اس کے ذریعہ عوام کو روزگار حاصل کرنے میں مدد فراہم کرانے کا کام کیا جائے گا۔
سمادھان چیلنج کے تحت طلبا اور فیکلٹی کو نئے تجربات اور نئی کھوج کرنے کے لئے تحریک دی جائے گی اور تجربہ اور کھوج کرنے کے جذبے کے فروغ کےلئے انہیں مضبوط بنیاد فراہم کی جائے گی۔ اس پروگرام کی کامیابی کا انحصار اس بات پر ہے کہ شرکا کے حل تلاش کرنے کے خیالات تکنیکی اور کمرشیل اعتبار سے اتنے موثر ہیں اور وہ اس کورونا وائرس جیسی عالمی وبا سے لڑنے میں کتنے مدد گار ہوں گے۔
اس کمپٹیشن میں شرکت کے لئے درخواستیں 7 اپریل 2020 سے جمع کرائی جاسکیں گی۔ درخواستیں جمع کرانے کی آخری تاریخ 14 اپریل 2020 ہے ۔ چنیدہ فہرست بندی کے بعد اس کمپٹیشن میں آگے جانے والے شرکا کے ناموں کا اعلان 17 اپریل 2020 کو کیا جائے گا اور ایسے شرکا سے توقع کی جائے گی کہ وہ اپنی درخواستیں 18 سے 23 اپریل 2020 کے درمیان جمع کرادیں۔ حتمی فہرست 24 اپریل 2020 کو جاری کی جائے گی ۔ اس کے بعد اعلی سطحی آن لائن جیوری 25 اپریل کو جیتنے والے ناموں کا فیصلہ کرے گی۔
م ن۔ ا گ ۔ ج
Uno-1539
(
وزارت خزانہ
’’کسی کو پیچھے نہ چھوڑنے‘‘کے منتر کے نتیجے میں 2014 کے بعد سے جامع ترقی ہوئی ہے
فی کس آمدنی میں دوگنے سے زیادہ اضافہ
بھارتی معیشت اب دنیا کی پانچویں سب سے بڑی معیشت بن گئی ہے
ای پی ایف او رکنیت دوگنی سے زیادہ ہوگئی ہے
یو پی آئی کے ذریعہ 126لاکھ کروڑ روپے کی 7400کروڑ ڈیجیٹل ادائیگیاں کی گئیں
2014 کے بعد سے ملک کی کامیابیوں کو اجاگر کرتے ہوئے مرکزی وزیر خزانہ محترمہ نرملا سیتارمن نے مرکزی بجٹ 2023-24 پیش کرتے ہوئے اس بات پر زور دیا کہ ’’کسی کو پیچھے نہ چھوڑنے‘‘کے منتر کے نتیجے میں ملک کی جامع ترقی ہوئی ہے۔ انھوں نے کہا کہ اس سے تمام شہریوں کے لیے بہتر معیار زندگی اور باوقار زندگی کو یقینی بنایا گیا ہے۔
سال 2014 کے بعد سے حکومت کی متعدد کامیابیوں کا ذکر کرتے ہوئے انھوں نے نشاندہی کی کہ فی کس آمدنی دوگنی سے زیادہ بڑھ کر 1.97 لاکھ روپے ہوگئی ہے۔
اس کے علاوہ، گذشتہ 9 برسوں میں، بھارتی معیشت کا حجم دنیا میں 10 ویں پائیدان سے بڑھ کر 5 ویں پائیدان پر آگیا ہے. انھوں نے کہا، ’’ہم نے کاروبار کے لیے سازگار ماحول کے ساتھ ایک عمدہ طور سے منظم اور جدت طراز ملک کے طور پر اپنی پوزیشن کو نمایاں طور پر بہتر بنایا ہے جیسا کہ متعدد عالمی اشاریوں سے ظاہر ہوتا ہے اور بہت سے پائیدار ترقیاتی اہداف میں نمایاں پیش رفت کی ہے۔‘‘
اس بات کا ذکر کرتے ہوئے کہ معیشت بہت زیادہ فارمل ہو گئی ہے، مرکزی وزیر خزانہ نے کہا کہ ’’ای پی ایف او کی رکنیت کا دوگنی سے زیادہ ہوکر 27 کروڑ ہوجانا اس بات کا عکاس ہے۔ اس کے علاوہ 2022میں یو پی آئی کے ذریعے 400 لاکھ کروڑ روپے کی 126 کروڑ روپے کی ڈیجیٹل ادائیگی کی گئی۔
مرکزی وزیر خزانہ نے اس کا سہرا 2014 سے ملک بھر میں ہونے والی جامع ترقی کے لیے ہدفی فوائد کو عام کرنے والی بہت سی اسکیموں کے موثر نفاذ کودیا۔
قابل ذکر کامیابیوں میں سے کچھ میں شامل ہیں:
|
|
- سوچھ بھارت مشن کے تحت 11.7 کروڑ گھریلو بیت الخلاء
- اجولا کے تحت 9.6 کروڑ ایل پی جی کنکشن
- 102کروڑ افراد کو 220کروڑ کوویڈ ٹیکہ کاری
- 47.8 کروڑ پی ایم جن دھن بینک کھاتے
- پی ایم سرکشا بیمہ اور پی ایم جیون جیوتی یوجنا کے تحت 44.6 کروڑ افراد کے لیے انشورنس کور، اور
- پی ایم کسان سمان ندھی کے تحت 11.4 کروڑ کسانوں کو 2.2 لاکھ کروڑ روپے کی نقد منتقلی
صحت اور خاندانی بہبود کی وزارت
ریاستوں/ مرکز کے زیر انتظام علاقوں میں کووڈ-19 خوراک کی دستیابی سے متعلق تازہ ترین معلومات
ریاستوں/ مرکز کے زیر انتظام علاقوں کو 200کروڑ 02 لاکھ سے زیادہ ویکسین کی خوراکیں فراہم کی گئی ہیں
ریاستوں/مرکز کے زیر انتظام علاقوں کے پاس اب بھی 7کروڑسے 03 لاکھ سے زیادہ غیر استعمال شدہ خوراکیں دستیاب ہیں، جن کا استعمال کیا جانا ہے۔
مرکزی حکومت پورے ملک میں کووڈ-19 ٹیکہ کاری کی رفتار کو تیز کرنے اور اس کے دائرہ کار میں وسعت لانے کے لئے پابند عہد ہے۔ ملک بھر میں کووڈ 19 ٹیکہ کا ری کا آغاز 16 جنوری 2021 کو کیا گیا تھا۔ کووڈ 19 ٹیکہ کاری کے ہمہ گیر نئےمرحلے یعنی سب کو ویکسین کا آغاز21 جون 2021 کو کیا گیاتھا۔ ویکسین کی مزید دستیابی کے ذریعے ٹیکہ کاری مہم کی رفتارمیں اضافہ کردیا گیا ہے، ریاستوں اور مرکز کے زیر انتظام علاقوں کو بہتر منصوبہ بندی کے ذریعے ویکسین کی پیشگی دستیابی کو یقینی بنایا گیا ہے اور سپلائی چین کو آسان بنایا گیا ہے۔
ملک گیر ٹیکہ کاری مہم کے حصے کے طور پر بھارتی حکومت، ریاستوں اور مرکز کے زیر انتظام علاقوں کوکووڈ ویکسین مفت دستیاب کراکے ، ان کی مدد کررہی ہے۔ کووڈ -19 ٹیکہ کاری مہم کے ہمہ گیر یعنی سب کو ویکسین کے نئے مرحلے میں، مرکزی حکومت ملک میں ویکسین مینو فیکچررز کے ذریعے تیار کی جارہی ویکسین کی 75 فیصدخریداری اور سپلائی  ریاستوں اور مرکز کے زیر انتظام علاقوں کو فراہم کرا رہی ہے۔
|
|
ویکسین کی خوراک
|
|

|
|
سپلائی کی گئیں خوراک
|
|
2,00,02,25,975
|
|
دستیاب خوراک
|
|
6,66,75,380
بھارت سرکار  اور ریاستی سرکارکے ذریعےبراہ رست خریداری زمرے کے تحت ریاستوں و مرکز کے زیر انتظام علاقوں کو 200کروڑ 02 لاکھ سے زیادہ  ٹیکےفراہم کرائے جاچکے ہیں۔
ریاستوں/ مرکز کے زیر انتظام علاقوں کے پاس ابھی 7کروڑ 03 لاکھ سے زیادہ  غیر استعمال شدہ ٹیکے دستیاب ہیں، جنہیں استعمال میں لایا جانا باقی ہے۔
صحت اور خاندانی بہبود کی وزارت
حکومت ہند کے ذریعہ اب تک کووڈ - 19 سے بچاؤ کے لگ بھگ 18 کروڑ ٹیکے ،ریاستوں اور مرکز کے زیر انتظام علاقوں کو مفت فراہم کئے جا چکے ہیں
ایک کروڑ سے زیادہ ٹیکے اب بھی ریاستوں اور مرکز کے زیر انتظام علاقوں کے پاس بچے ہوئے ہیں، جنہیں کہ ابھی لوگوں کے لگایا جانا ہے
ریاستوں اور مرکز کے زیر انتظام علاقوں کو، اگلے تین دن میں، 9 لاکھ سے زیادہ اضافی ٹیکے مل جائیں گے
نئی دہلی، 10 ؍مئی : کووڈ – 19 عامی وبا کو پھیلنے سے روکنے اور اس کے علاج معالجہ کی غرض سے ، ٹیکہ کاری کا عمل، حکومت ہند کی پانچ نکاتی حکمت عملی کا ایک اہم جز ہے۔ ، حکومت ہند، ریاستوں اور مرکز کے زیر انتظام علاقوں، یوٹیز کو کووڈ سے بچاؤ کے ٹیکے مفت فراہم کرکے، ملک گیر ٹیکہ کاری مہم کی مدد کر رہی ہے۔
حکومت ہند نے اب تک ریاستوں اور مرکز کے زیر انتظام علاقوں کو تقریبا 18 کروڑ  ٹیکے مفت فراہم کئے ہیں۔ ان میں سے برباد ہوئے ٹیکوں سمیت کل کھپت 168927797 ٹیکوں کی ہوئی ہے ۔
ریاستوں اور مرکز کے زیر انتظام علاقوں کے پاس اب بھی کووڈ – 19 سے بچاؤ کے ایک کروڑ سے زیادہ  ٹیکے موجود ہیں، جو ابھی متعلقہ افراد کو لگائے جائیں گے۔ منفی بیلنس والی ریاستوں، انہیں سپلائی کئے گئے ٹیکوں کے مقابلے زیادہ کھپت دکھا رہی ہیں۔ ۔ کیونکہ انہوں نے مسلح فورسز کو سپلائی کئے گے ٹیکوں کا محاسبہ نہیں کیا ہے۔
اس کے علاوہ ریاستوں اور مرکز کے زیر انتظام علاقوں کو اگلے تین دن میں 9 لاکھ سے زیادہ  ٹیکے موصول ہوجائیں گے۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔
ش ح۔ع م۔ ق ر
U-43385
(
کانکنی کی وزارت
سونے سے متعلق جیولوجیکل رپورٹس کی تفصیلات
کانوں کی وزارت کے پاس دستیاب معلومات کے مطابق، مالی سال 16-2015 سے مختلف ریاستوں کو جیولوجیکل سروے آف انڈیا اور منرل ایکسپلوریشن کارپوریشن لمیٹڈ  کی طرف سے سونپی گئی سونے سے متعلق جیولوجیکل رپورٹس کے وسائل کی تفصیلات ضمیمہ میں دی گئی ہیں۔ 18-2016 کے دوران ایم ای سی ایل نے کولار گولڈ فیلڈ میں بھارت گولڈ مائنز لمیٹڈ کے ٹیلنگ ڈمپ کے بارے میں تفصیلی تحقیق کی ہے اور ٹیلنگ ڈمپ سے 24279 کلو سونا حاصل کرنے کا تخمینہ لگایا ہے۔ تاہم، انڈین بیورو آف مائنز  ، جو کہ کانوں کی وزارت کا ایک ماتحت دفتر ہے،کے ذریعے کیے گئے خام مواد سے سونا نکالنے سے متعلق مطالعہ سے یہ اشارہ ملتا ہے کہ سونے کا مواد کا صرف 54 فیصد قابل بازیافت ہے۔ ان کے علاوہ، معدنی سونے کی تلاش کے جی4 سطح کے 42 جیولوجیکل میمورنڈم بھی ریاستوں کے حوالے کیے گئے ہیں جن کے لیے وسائل کا تخمینہ نہیں لگایا گیا ہے۔
حکومت آندھرا پردیش کی طرف سے فراہم کردہ معلومات کے مطابق، ریاستی حکومت نے نیلامی کا عمل مکمل کر لیا ہے اور میسرس نیشنل منرل ڈیولپمنٹ کارپوریشن لمیٹڈ کے حق میں چیگورو گنٹا بسناتھم گولڈ بلاک کے لیے لیٹر آف انٹینٹ جاری کر دیا ہے۔
ضمیمہ
جیولوجیکل سروے آف انڈیا/ منرل ایکسپلوریشن کارپوریشن لمیٹڈ کے ذریعہ متعلقہ ریاستی حکومت کو مالی سال 16-2015 سے حوالے کی گئی وسائل پر مشتمل جیولوجیکل رپورٹس کی تفصیلات:
|
|
Sl.
No.
|
|
State
|
|
District
|
|
Name of Mineral Block / Area/ Belt
|
|
Stage of exploration
|
|
Year of
Handing Over
|
|
1
|
|
Jharkhand
|
|
East Singhbhum
|
|
Preliminary exploration for gold in Bhitar Dari block, East Singhbhum District, Jharkhand
|
|
G3
|
|
03.06.2020
|
|
2
|
|
Karnataka
|
|
Tumkur
|
|
General exploration for gold in Ajjanahalli Block- E, Tumkur district, Karnataka.
|
|
G2
|
|
28.06.2018
|
|
3
|
|
Karnataka
|
|
Tumkur
|
|
Investigation for gold in Ajjanahalli block - G, Tumkur district, Karnataka
|
|
G2
|
|
25.04.2019
|
|
4
|
|
Madhya Pradesh
|
|
Sidhi
|
|
General Exploration for Gold Mineralisation in Chakariya block, Sidhi district, Madhya Pradesh.
|
|
G2
|
|
02.01.2018
|
|
5
|
|
Madhya Pradesh
|
|
Katni
|
|
General Exploration for Gold, Silver and Basemetal in Imaliya block, Sleemanabad area, Katni District, Madhya Pradesh
|
|
G2
|
|
02.01.2018
|
|
6
|
|
Karnataka
|
|
Hassan
|
|
Kempinkote Gold Block
|
|
G2
|
|
August 2017
یہ معلومات کوئلہ، کانوں اور پارلیمانی امور کے مرکزی وزیر جناب پرہلاد جوشی نے آج لوک سبھا میں ایک تحریری جواب میں فراہم کیں۔
وزارت دفاع
لفیٹننٹ جنرل انوپ بنرجی نے آرمڈ فورسز میڈیکل سروسز کے ڈائرکٹر جنرل کے منصب کی ذمہ داری سنبھالی
نئیدہلی، یکم نومبر2019، لیفٹننٹ جرنل انوپ بنرجی نے آج آرمڈ فورسز میڈیکل کے ڈائرکٹر جنرل کے منصب کی ذمہ داری سنبھالی۔ لیفننٹ جنرل انوپ بنرجی آرمڈ فورسز میڈیکل کالج پنے کے روشن ذہن سابق طالب علموں میں سے ہیں۔ وہ ایک ماہر امراض قلب اور انتہائی ماہر منظم کی حیثیت سے مشہور رہےہیں۔انہوں نے فوج کے متعدد اہم عہدوں پر خدمات انجام دی ہیں۔ جناب بنرجی نے آرمڈ فورسز میڈکل سروسز کے شعبے میں جو ذمہ داریاں سنبھالی ہیں ان میں ایم ایچ سی آئی سی پنے میں ہیڈ آف دی ڈپارٹمنٹ آف میڈیسن اینڈکارڈیولوجی اور سی ایچ  ایم جی، ، ایم اینڈ جی اور اے ایم سی سینٹر میں کمانڈنٹ اور اے ایم سی سینٹر و کالج لکھنٔو اور ڈی جی ایم ایس  میں انجام دی جانے والی خدمات شامل ہیں۔
لیفٹننٹ جنرل بنرجی کو مثالی خدمات انجادم دینے کے لئے 1986 میں سینا میڈل سے سرفراز کیا گیا تھا۔ انہیں صدر جمہوریہ کے اعزازی سرجن  کے منصب پر بھی 27 جنوری 2019 کو سرفراز کیا جاچکا ہے۔ اس سے پہلے لیفٹننٹ جنرل انوپ بنرجی ڈائرکٹر جنرل ایم ایس  کے عہدے پر بھی خدمات انجام دے چکے ہیں۔
اس موقع پر لیفٹننٹ جنرل بنرجی نے یقین دلایا کہ وہ اپنے پیشروؤں کی مثالی خدمات کا سلسلہ جاری رکھیں گے اورکمبیٹ میڈیکل سپورٹ پر خصوصی زور دیتے ہوئے اے ایف ایم ایس میں بہترین صحت خدمات کی دستیابی میں ہم آہنگی پیدا کریں گے۔ انہوں نے مزید کہا کہ ان کی مدت کار میں سابق فوجیوں کی صحت اسکیم  پر بھی خصوصی توجہ دی جائے گی تاکہ صارفین کی تشفی اور تسلی ہوسکے۔
۔۔۔۔۔۔۔۔۔۔۔
م ن۔س ش۔ن ا۔
U- 4889
(Visitor Counter : 112
بندرگاہوں، جہاز رانی اور آبی راستوں کی وزارت
جناب منسکھ منڈاویا نے بھارتی بندرگاہوں پر عملے کی تبدیلی کے سلسلے میں مختلف النوع ایسو سی ایشنوں سے گفت وشنید کی
جناب منڈاویا نے صورتحال سازگار ہونے کے ساتھ ہی پھنسے ہوئے بھارتی جہاز رانوں کے تیز رفتار انخلا کی یقین دہانی کرائی ہے
نئی دہلی ،28؍اپریل2020:جہاز رانی کے وزیر مملکت ، جناب منسکھ منڈاویا نے ویڈیو کانفرنس کے توسط سے بھارتی بندرگاہوں پر عملے کی تبدیلی کے سلسلے میں شپ لائنروں ، جہاز رانی سے متعلق کمپنیوں ، بحری ایسو سی ایشنوں، جہاز رانوں کی یونینوں سے گفت و شنید کی ہے اور بھارتی جہاز رانوں کے کام کاج کی صورتحال اور بین الاقوامی سمندر میں پھنسے ہوئے جہاز رانوں کی کیفیت کی آگہی بھی حاصل کی ہے۔
جناب منڈاویا نے ہدایت دی ہے کہ مستقبل کے انخلاء منصوبے کے لئے ، بیرون ملک پھنسے ہوئے بھارتی جہاز رانوں کی تفصیلات فراہم کی جائے۔ جناب منڈاویا نےمختلف النوع جہاز راں ایسو سی ایشنوں کو یقین دلایا ہے کہ جب کبھی بھی صورتحال ساز گار ہوتی ہے، فوری طور پر اسی وقت بھارتی جہاز رانوں کی انخلاء کے عمل کا انجام دیا جائے گا۔جناب منڈاویا نے اسموتھ سپلائی چین موومنٹ یعنی معمول کے مطابق سپلائی کا سلسلہ برقرار رکھنے کے عمل میں جہاز رانوں کی اہمیت کا بھی اعتراف کیا ہے۔ جناب منڈاویا نے جہاز رانوں کو درپیش چنوتیوں کا بھی اعتراف کیا ہے، ساتھ ہی ساتھ اس اہم اور چنوتی بھرے وقت میں ان کے کام کی ستائش بھی کی ہے۔
جناب منڈاویا نے جہاز رانی کی وزارت کے افسران کو یہ ہدایت بھی دی ہے کہ وہ بھارتی بندرگاہوں پر جہاز رانوں کے سائن آن اور سائن آف ہونے کے عمل کو بھی آسان بنائیں۔
ویڈیو کانفرنس کے مندوبین میں انڈین نیشنل شپ اونرس ایسو سی ایشن ، میری ٹائم ایسو سی ایشن آف نیشن وائڈ شپنگ ایجنسیز-انڈیا، نیشنل یونین آف سی فیئررس آف انڈیا، دی انڈین میری ٹائم فاؤنڈیشن ، دی میری ٹائم یونین آف انڈیا، دی میری ٹائم ایسو سی ایشن آف شپ اونرس ، شپ منیجرس اینڈ ایجنٹس وغیرہ کے نمائندگاہ شامل تھے۔
وزیراعظم کا دفتر
وزیراعظم نے معروف ماہر آثار قدیمہجناب برج بسی لال کے انتقال پر تعزیت کا اظہار کیا
وزیر اعظم جناب نریندر مودی نے معروف ماہر آثار قدیمہجناب برج بسی لال کے انتقال پر تعزیت کا اظہار کیا ہے۔
وزیر اعظم نے ٹویٹ کیا؛
"جناب بی بی لال ایک شاندار شخصیت کے مالک تھے۔ ثقافت اور آثار قدیمہ میں ان کی خدمات بے مثال ہیں۔ انہیں ایک عظیم دانشور کے طور پر یاد رکھا جائے گا جس نے ہمارے ماضی کے ساتھ ہمارا تعلق گہرا کیا ہے۔ ان کے انتقال سے دکھ ہوا۔ میرے خیالات و جذبات ان کے خاندان اور دوستوں کے ساتھ ہیں۔ اوم شانتی‘‘۔
ش ح۔ ش ت۔ج
Uno-11116
(
وزیراعظم کا دفتر
وزیراعظم نے سبھی کے لئے ماں برہمچارینی سے آشیرواد طلب کیا
وزیراعظم جناب نریندرمودی نے نوراتری کے دوسرے دن ، ماں برہمچارینی سے اپنے سبھی عقیدت مندوں کے لئے آشیرواد مانگا۔
جناب نریندرمودی نے دیوی کی دعا  بھی ساجھا کی ۔
وزیراعظم نے ٹوئیٹ کیا :
‘‘آج ماتا کے دوسرے سوروپ ماں برہمچارینی کی خصوصی عبادت کا دن ہے ۔ میری خواہش ہے کہ وہ اپنے سبھی بھکتوں کو طاقت ، لیاقت وصلاحیت اورہدف کے حصول کے لئے اپناآشیرواد دیں ان کی یہ کرم فرمائی آپ کے لئے ۔۔۔۔۔۔’’
شہری ہوابازی کی وزارت
شہری ہوا بازی اور اسٹیل کے مرکزی وزیر نے اے اے آئی ہوائی اڈوں کے ٹرمینل بلڈنگ آرکیٹیکچر کے موضوع پر کتاب جاری کی
پورے بھارت کے مختلف ہوائی اڈوں پر آئندہ کی ٹرمینل عمارتوں پر روایتی اور مقامی فن تعمیر کا اثر
شہری ہوا بازی اور اسٹیل کے وزیر جناب جیوترادتیہ ایم سندھیا نے آج نئی دہلی کے اے اے آئی ہوائی اڈوں پر مختلف ٹرمینل عمارتوں کے روایتی اور مقامی فن تعمیر پر ایک کافی ٹیبل بک جاری کی۔ مذکورہ کتاب میں 19 ہوائی اڈوں پر ٹرمینل عمارتوں کے اگلے حصے کو نمایاں کیا گیا ہے۔ یہ اشاعت ایک قابل ذکر کوشش ہے جو آئندہ کی ہوائی اڈہ ٹرمینل کی عمارتوں کو روایتی اقدار کی روشنی میں شبیہ کو پیش کرتی ہے۔
مستقبل کے ٹرمینلز بھارتی آرکیٹیکچرل مہارت کا عملی طور پر امتزاج ہوگا، جو مؤثر طریقے سے ہمارے ورثے کے جوہر کو بیان کریں گی۔
ہوائی اڈے کے ٹرمینل کی عمارت ہوائی جہاز اور زمینی نقل و حمل کے درمیان بلا رکاوٹ منتقلی کا اہتمام کرتی ہے، جو ہوائی سفر سے وابستہ مختلف خدمات کے لیے ایک وسیلے کا کام کرتی ہے۔ ایک ٹرمینل ایک گیٹ وے بن جاتا ہے جو کسی شہر کا دورہ کرنے والے کے ابتدائی تاثرات کو شکل دیتا ہے۔ وہ اب صرف سہولت کے سادہ ڈھانچے نہیں ہیں اور انہیں شہر کے بے مثال نشانات کے طور پر دیکھا جانا چاہئے، جو شہر میں آنے والوں کا خیرمقدم کرتے ہیں اور مسافروں میں حیرانی اور متحیر کئے جانے کا احساس پیدا کرتے ہیں۔
وزیر اعظم جناب نریندر مودی کے پاس بھارت کے بھرپور سماجی اور ثقافتی تنوع کے ورثے کو ظاہر کرنے کا وژن ہے اور انہوں نے بھارت کے ثقافتی ورثے کو فروغ دینے اور اسے عالمی نقشے پر لانے میں اپنی پرجوش کوششوں کے ذریعے ایک اہم کردار ادا کیا ہے۔ ان کے نقش قدم پر چلتے ہوئے، شہری ہوابازی کے وزیر، جناب جیوترادتیہ ایم سندھیا نے ہر مسافر یا راہگیر تک بھارتی ثقافتی ورثے کے جوہر کو پہنچانے کے لیے موجودہ اور آنے والی ٹرمینل عمارتوں میں کام کاج میں سہولت کے ساتھ بھارتی فن تعمیر کی خوبی کو یکجا کرنے کا تصور پیش کیا ہے۔ یہ ٹرمینل عمارتیں ورثے کے احساس سے لبریز ہیں، جو انہیں نہ صرف یادگاری ڈھانچے بلکہ قوم کی شناخت کا علامتی اظہار بھی بناتی ہیں۔
اُن کی رہنمائی میں، بھارت کی ائیرپورٹس اتھارٹی نے ائیرپورٹ پر ایسے ٹرمینلز بنانے کی کوشش کی ہے تاکہ انہیں یادگار کے طور پر اور شہر کے منظر میں ایک شاندار اضافہ کے طور پر یاد رکھا جائے۔ یہ ٹرمینل عمارتیں نہ صرف جسمانی ڈھانچوں کے طور پر کھڑی ہیں بلکہ ایک ایسے خیال کے مجسمے کے طور پر کھڑی ہیں جو بھارت کی ثقافت، روایت اور فن کی عکاسی کرتی ہے۔ یہ ٹرمینلز مقامی کمیونٹیز کے شان اور قومی ترغیب کا ذریعہ بننے کے لیے تیار ہیں۔
اس تقریب میں دیگر افراد کے ساتھ ساتھ شہری ہوا بازی کی وزارت میں سکریٹری جناب راجیو بنسل، شہری ہوا بازی کی وزارت میں او ایس ڈی جناب چنچل کمار، بی سی اے ایس کے ڈی جی جناب ذوالفقار حسن، ڈی جی سی اے کے جناب وکرم دیو دت اور اے اے آئی کے چیئرمین جناب سنجیو کمار بھی موجود تھے۔
۔۔۔۔۔۔۔۔۔۔۔
ش ح۔ش م۔ ن ا۔
U- 8814
(Visitor Counter : 41
بجلی کی وزارت
مرکزی حکومت نے بجلی سے متعلق صارفین کے حقوق کے ضابطوں 2020 کے ذریعے بجلی کے صارفین کو پہلی مرتبہ حقوق سونپے
نئی دہلی،21دسمبر ،2020 / بجلی کی مرکزی وزارت نے کچھ ضابطے نافذ کیے ہیں جن کے تحت ملک میں بجلی کے صارفین کے حقوق تشکیل دیے گیے ہیں۔ ایک پریس کانفرنس کے ذریعے آج یہ ضابطے جاری کرتے ہوئے بجلی اور نئی و قابل تجدید توانائی کے لیے مرکزی وزیر مملکت  جناب آر کے سنگھ نے کہا ’’ان ضابطوں سے بجلی کے صارفین بااختیار بنیں گے اور یہ بھی کہا کہ ان ضابطوں سے بجلی کے موجودہ نظام کی پریشانیوں سے نجات حاصل ہوگی، تاکہ صارفین کو صحیح معنوں میں خدمات فراہم کی جا سکے اور صارفین کو قابل اعتبار خدمات اور کوالیٹی بجلی سے فائدہ اٹھانے کے حقوق مل سکے۔ ‘‘ انہوں نے کہا کہ ملک بھر میں بجلی تقسیم کی کمپنیوں کی اجارہ داری ہے چاہے وہ سرکاری ہوں یا پرائیویٹ اور صارفین کو کوئی متبادل حاصل نہیں ہے۔ لہٰذا یہ ضروری ہے کہ ضابطوں میں صارفین کے حقوق تشکیل دیے جائیں اور ان حقوق پر باقاعدگی سے عمل کیا جائے۔
وزیر موصوف نے مزید کہا ’’ ملک بھر میں کاروبار کو آسان بنانے کی جانب یہ ایک اور اہم قدم ہے۔ ان ضابطوں پر عمل درآمد سے اس بات کی یقین دہانی ہوگی کہ بجلی کے نئے کنکشن ، رقوم کی واپسی اور دیگر خدمات مقررہ وقت کے اندر اندر فراہم کر دی گئی ہیں۔ صارفین کے حقوق کے تئیں قصداً لاپرواہی کی صورت میں کمپنی پر جرمانہ عائد کیا جائے گا۔ ‘‘ انہوں نے کہا کہ یہ کچھ بڑے اقدمات میں سے ایک ہے اور مرکزی حکومت کی طرف سے عوامی خدمات میں صارفین کو ترجیح دینے کے اقدامات میں سے ایک اور اہم قدم ہے۔ ان ضابطوں سے ملک میں 30 کروڑ موجودہ اور امکانی صارفین کو فائدہ ہوگا۔ خاص طور پر دیہی علاقوں / گاؤوں میں سبھی صارفین کی بیداری کی ضرورت پر زور دیتے ہوئے انہوں نے کہا کہ ریاستیں اور ڈسکام کو حکومت کے ، صارفین کے لیے انتہائی سازگار ان ضابطوں کی وسیع پیمانے پر تشہیر فراہم کرنے کا بھی مشورہ دیا جا رہا ہے۔
نوٹیفکیشن : بجلی کے صارفین کے حقوق سے متعلق ضابطے 2020 کے لیے یہاں کلک کریں
۔۔۔۔۔۔۔۔۔۔۔۔۔۔۔۔۔
م ن ۔ اس۔ ت ح ۔
U –8283
(Visitor Counter : 251
وزارت خزانہ
وزیر خزانہ محترمہ نرملا سیتارمن نے ویڈیو کانفرنس کے ذریعے آئی ایم ایف کی بین الاقوامی مالی اور مالیاتی کمیٹی  کے مکمل اجلاس میں شرکت کی
نئی دہلی، 8اپریل2021/ خزانہ اور کارپوریٹ امور کی مرکزی وزیر محترمہ نرملا سیتارمن نے آج ورچوئل اسپرنگ میٹنگ 2021 میں بین الاقوامی مالیاتی فنڈ  کے بورڈ آف گورنرز کی بین الاقوامی مالیاتی اور مالی کمیٹی کے مکمل اجلاس میں شرکت کی۔ اجلاس میں 190 آئی ایم ایف ممبر ممالک کے گورنروں / متبادل گورنروں نے شرکت کی۔
میٹنگ میں یہ تبادلہ خیال آئی ایم ایف کے منیجنگ ڈائریکٹر کے عالمی پالیسی ایجنڈا  پر مبنی تھے ، جس کا عنوان تھا ، "انتشار انحراف کے خلاف /بازیابی کو فروغ دینا "۔ آئی ایم ایف سی کے ممبران نے کوویڈ 19 وبائی بیماری سے نمٹنے کے لئے ممبر ممالک کے اقدامات اور اقدامات سے متعلق کمیٹی کو اپ ڈیٹ کیا اور معاشی بحالی کی سہولت فراہم کی۔
وزیر خزانہ محترمہ سیتارامن نے اس بات پر زور دیا کہ جی پی اے کی تجویز کو ترقی کو فروغ دینے کے لئے کم کاربن معیشت میں منتقلی میں تیزی لانا ہے جس سے فائدہ ہوتا ہے کہ ابھرتی ہوئی مارکیٹ اور ترقی پذیر معیشتوں اور کم آمدنی والی معیشتوں کے لئے اس کے مضمرات کے تناظر میں سب کو دیکھنے کی ضرورت ہے۔ کم کاربن معیشت پر معاشی تبدیلی کا بوجھ ان ممالک کے لئے غیر متناسب طور پر زیادہ ہوگا اور ممکن ہے کہ قلیل مدت میں مثبت فوائد حاصل نہ ہوں۔ آب و ہوا کے عمل کی ایکویٹی کے متفق اصولوں اور مختلف ذمہ داریوں پر توجہ دینے کی ضرورت ہے۔
وزیر خزانہ نے آئی ایم ایف کے اس نظریہ کی تائید کی کہ کلیدی ترجیح وبائی مرض کے خاتمے کے لئے ہے اور ویکسینوں کی عالمی سطح پر دستیابی اور طبی حل کو یقینی بنانا ہوگا۔ محترمہ سیتارامن نے کمیٹی کو بتایا کہ بھارت میں دنیا کی سب سے بڑی ویکسی نیشن مہم 6 اپریل 2021 ء سے 83.1 ملین خوراکوں کے ساتھ چل رہی ہے اور یہ کہ بھارت نے بھارت میں تشکیل دی جانے والی 65 ملین کووڈ 19 کی دوائیوں کی فراہمی 80 ممالک کوکی ہے اور دس ملین ویکسین خوراکیں بطور گرانٹ بھیجی ہیں ۔
آئی ایم ایف سی سال میں دو بار اجلاس ہوتا ہے ، ایک بار اپریل میں فنڈ بینک اسپرنگ میٹنگ کے دوران ، اور پھر اکتوبر میں سالانہ اجلاس کے دوران۔ کمیٹی عالمی معیشت کو متاثر کرنے والی مشترکہ تشویش کے امور پر تبادلہ خیال کرتی ہے اور آئی ایم ایف کو اپنے کام کی سمت پر مشورہ دیتی ہے۔ اس سال ، کوویڈ 19 میں وبائی مرض کی وجہ سے ، موسم بہار کی میٹنگ ویڈیو کانفرنس کے ذریعے ہوئی۔
ش ح۔ ش ت۔ج
Uno-3536
(Visitor Counter : 148
ارضیاتی سائنس کی وزارت
اتراکھنڈ اور اتر پردیش میں معمولی بارش ہونے اور بقیہ شمال مغربی ہندوستان میں موسم خشک رہنے کا امکان
ہندوستانی محکمہ موسمیات کے قومی موسمیاتی پیشن گوئی مرکز کے مطابق:

شمال مغربی ہندوستان کے لیے موسم کی پیشن گوئی
آج کے 0830 بجے آئی ایس ٹی پر ختم ہونے والے گزشتہ 24 گھنٹوں کے دوران موسم کا بنیادی اندازہ:
- جموں و کشمیر، لداخ، گلگت-بلتستان، مظفرآباد، مشرقی اترپردیش کے کچھ مقامات پر اور ہماچل پردیش، اتراکھنڈ، پنجاب، ہریانہ، مغربی اتر پردیش اور راجستھان میں الگ الگ مقامات پر کئی جگہ بارش/ گرج کے ساتھ بارش ہوئی۔ دہلی میں موسم خشک رہا۔
- مشرقی اترپردیش میں کچھ مقامات پر تیز بارش ہوئی ۔
- جموں و کشمیر میں الگ الگ مقامات پر اور ہماچل پردیش، اتراکھنڈ، مشرقی اتر پردیش اور راجستھان میں معمولی آندھی طوفان آیا۔
- جموں و کشمیر میں کہیں کہیں موسلا دھار بارش ہوئی۔
- پنجاب  میں الگ الگ مقامات پر طوفان آیا۔
- شمال مغربی ہندوستان میں زیادہ سے زیادہ درجہ حرارت 42.8 ڈگری سیلسیس  رہا۔
اگلے پانچ دنوں کے لیے عام موسم کی پیشن گوئی 
- اگلے 48 گھنٹوں کے دوران زیادہ سے زیادہ درجہ حرارت میں کوئی بڑی تبدیلی نہیں ہوگی اور اس کے بعد شمال مغربی ہندوستان کے زیادہ تر حصوں میں درجہ حرارت میں 04-02 ڈگری سیلسیس کا اضافہ ہوگا۔
اگلے 2 دنوں کے لیے موسم کی پیشن گوئی :
اتراکھنڈ اور اتر پردیش میں معمولی بارش کا امکان ہے اور بقیہ شمال مغربی ہندوستان میں موسم خشک رہنے کا امکان ہے۔


براہ کرم مخصوص مقام کے موسم کی معلومات کے لیے موسم ایپ، زراعت سے متعلق صلاح و مشورہ کے لیے میگھ دوت ایپ، بجلی کڑکنے سے متعلق معلومات کے لیے دامنی ایپ اور موسم کی ضلع وار معلومات کے لیے ایم سی- آر ایم سی ویب سائٹ پر جائیں۔
صحت اور خاندانی بہبود کی وزارت
’پردھان منتری غریب کلیان پیکیج  کے تحت کووڈ-19 سے لڑنے والے طبی ملازمین کے لیے بیمہ اسکیم‘ طریقہ عمل کو آسان بنانے کےلیے بیمہ دعووں کے نمٹارے کا ایک نیا نظام شروع کیا گیا
ڈسٹرکٹ کلکٹر دعوے کی تصدیق کریں گے، بیمہ کمپنی 48 گھنٹے کے اندر دعویٰ کو قبول اور اس کا نمٹارہ کرے گی
صف اول کے طبی کارکنوں کی حفاظت مرکزی حکومت کی اعلی ترجیح ہے
حکومت ہند کووڈ-19 کے خلاف لڑائی میں سب سے آگے رہی ہے اور ’مکمل سرکار‘ کے نظریہ کے تحت ریاستوں اور مرکز کے زیر انتظام علاقوں کی کوششوں کی حمایت کرتی رہی ہے۔ اس کوشش میں، مرکزی حکومت نے پہلے ہی یعنی 24.04.2021 سے ’پردھان منتری غریب کلیان پیکیج  کووڈ-19 سے لڑنے والے طبی ملازمین کے لیے بیمہ اسکیم‘ کو ایک سال کے لیے بڑھا دیا تھا۔
صف اول کے طبی کارکنوں کی حفاظت مرکزی حکومت کی اولین ترجیح بنی ہوئی ہے، اس لیے مرکزی حکومت نے ایک سال کی مدت کے لیے اس بیمہ پالیسی کو آگے بڑھایا ہے جس سے ان طبی ملازمین کے اہل خانہ کو تحفظ فراہم کرنا جاری رکھا جا سکے، جنہیں کووڈ-19 مریضوں کی دیکھ بھال کے لیے مقرر کیا گیا ہے۔
’پردھان منتری غریب کلیان پیکیج  کووڈ-19 سے لڑنے والے طبی ملازمین کے لیے بیمہ اسکیم‘ کو 30 مارچ، 2020 کو شروع کیا گیا تھا۔ اس اسکیم کو شروعات میں 90 دنوں کی مدت کے لیے 50 لاکھ روپے کا وسیع ذاتی حادثہ کور فراہم کرنے کے لیے شروع کیا گیا تھا۔ اس کے مستفیدین میں کمیونٹی ہیلتھ ورکرز اور پرائیویٹ طبی ملازمین سمیت تمام طبی خدمات فراہم کرنے والوں کو شامل کیا گیا۔ حکومت نے اس اسکیم کو کووڈ مریضوں کی دیکھ بھال کے لیے اور ان لوگوں کے لیے تیار کیا جو کووڈ-19 مریضوں کے سیدھے رابطہ میں آئے ہیں اور انہیں اس سے متاثر ہونے کا خطرہ تھا۔ یہ اسکیم نیو انڈیا اشیورنس کمپنی  کی بیمہ پالیسی کے ذریعے نافذ کی جا رہی ہے۔ اب تک بیمہ پالیسی کو دو بار بڑھایا جا چکا ہے۔
ریاستیں اور دیگر متعلقین اس معاملے کو اٹھا رہے تھے کہ بیمہ دعووں کے نمٹارہ میں دیری ہو رہی ہے۔ اس دیری کو کم کرنے اور بیمہ دعووں کے نمٹارے کو آسان اور بنانے کو لیکر دعووں کی منظوری کے لیے ایک نیا نظام شروع کرنے کا فیصلہ لیا گیا ہے، جس کے مطابق ڈسٹرکٹ کلکٹر کی سطح پر ریاستی حکومتیں حتی الامکان چابک دستی سے کام کریں گی۔ ڈسٹرکٹ کلکٹر ہر ایک معاملے میں اس بات کی تصدیق کریں گے کہ دعویٰ، اسکیم کے ایس او پی کے مطابق ہے۔ وہیں ڈسٹرکٹ کلکٹر کے اس سرٹیفکیٹ کی بنیاد پر بیمہ کمپنی 48 گھنٹے کے اندر دعووں کو منظور اور اس کا نمٹارہ کرے گی۔ اس کے علاوہ، یکسانیت اور فوری نمٹارہ کے لیے ڈسٹرکٹ کلکٹر بھی ہر ممکن کارروائی کریں گے اور مرکزی حکومت کے اسپتالوں/ایمس/ریلوے وغیرہ کے معاملوں میں بھی دعووں کی تصدیق کریں گے۔
صحت اور خاندانی فلاح و بہبود کی وزارت نے اس نئے نظام کے بارے میں تمام ریاستی حکومتوں اور مرکز کے زیر انتظام علاقوں کی انتظامیہ کو اطلاع دے دی ہے، جو فوری اثر سے نافذ ہوگئی ہے۔
وزیراعظم کا دفتر
حکومت ہند اسٹارٹ اپس اور پرائیویٹ سیکٹر کو ترقی میں شراکت دار کے طور پر دیکھ رہی ہے: وزیر اعظم
وزیر اعظم جناب نریندر مودی نے اس حقیقت کو تسلیم کیا ہے کہ ہندوستان ایک عارضی کھلاڑی کی حیثیت سے اجازت اور استثنیٰ کے حصول کے لیے بتدریج اپنی راہ بہتر کرتے ہوئے اب عالمی ٹیکنالوجی کے ماحولیاتی نظام میں ملکیت سے متعلق حصہ داری کی تعمیر کر رہا ہے۔
وزیر اعظم کے دفتر نے X پر پوسٹ کیا؛
”ٹیک صنعت کار ورندا کپور لکھتی ہیں کہ حکومت ہند کس طرح اسٹارٹ اپس اور پرائیویٹ سیکٹر کو ترقی میں شراکت دار کے طور پر دیکھ رہی ہے... ضرور پڑھیں!“